title: Στάσεις και αντιλήψεις γυναικών σχετικά με την καισαρική τομή
title: Attitudes and perceptions of women regarding caesarean section
titleType: AlternativeTitle
Creators: name: Βασίλι, Μαρία
Publisher: name: Πανεπιστήμιο Δυτικής Αττικής
Year: 2023
Subjects: Αντιλήψεις
Στάσεις
Καισαρική τομή
Κολπικός τοκετός

description: Εισαγωγή: Η ικανοποίηση των γυναικών που έχουν γεννήσει με καισαρική τομή είναι υψίστης σημασίας για τη σωματική και συναισθηματική τους ευεξία, την τεκμηριωμένη λήψη αποφάσεων καθώς και για την ίδια την ποιότητα της υγειονομικής φροντίδας. Σκοπός: Σκοπός της παρούσας έρευνας ήταν η διερεύνηση των στάσεων και αντιλήψεων των γυναικών για τον κολπικό τοκετό μετά από καισαρική τομή. Μεθοδολογία: Η παρούσα έρευνα είναι συγχρονική με χρήση αξιόπιστου και έγκυρου εργαλείου για την ικανοποίηση από την παροχή περίθαλψης. Στην έρευνα συμμετείχαν 100 γυναίκες που πραγματοποίησαν καισαρική τομή, μέσης ηλικίας 40 ετών με την πλειοψηφία να είναι έγγαμες, κάτοικοι αστικών περιοχών με επίπεδο μόρφωσης μεταλυκειακής εκπαίδευσης και άνω, οι οποίες εργάζονται ως υπάλληλοι στον ιδιωτικό ή τον δημόσιο τομέα. Τηρήθηκαν τα απαραίτητα ηθικά και δεοντολογικά ζητήματα. Η ανάλυση των δεδομένων πραγματοποιήθηκε στο στατιστικό πρόγραμμα IBM SPSS 26 σε σημαντικότητα 5%, χρησιμοποιώντας τους μη παραμετρικούς ελέγχους Spearman, Mann-Whitney και Kruskal-Wallis και μοντέλο πολλαπλής γραμμικής παλινδρόμησης. Αποτελέσματα: Οι μισές περίπου γυναίκες (53%) ενημερώνονται από επαγγελματίες του κλάδου για θέματα της μαιευτικής. Η αποτυχημένη πρόκληση τοκετού (24,49%), η εμβρυϊκή δυσφορία (22,45%) και η λάθος θέση του εμβρύου (19,39%) αναφέρθηκαν ως βασικές αιτίες της καισαρικής τομής. Η ικανοποίηση από την παροχή περίθαλψης βαθμολογήθηκε υψηλά (Μ.Ο.=4.04, Τ.Α.=0,85), ωστόσο μόνο 1 στις 3 γυναίκες (35,71%) θα επέλεγαν προγραμματισμένη καισαρική τομή στο μέλλον. Προβλεπτικοί παράγοντες της ικανοποίησης από την παροχή περίθαλψης αναγνωρίστηκαν με φθίνουσα σημασία η επανάληψη προγραμματισμένης καισαρικής τιμής (beta=0,307, p=0,001), η ενημέρωση από επίσημους φορείς-επαγγελματίες κλάδου (beta=0,393, p&lt;0,001) το επίπεδο εκπαίδευσης (beta=0,182, p=0,040) και η επαγγελματική κατάσταση (beta=-0,189, p=0,031). Συμπεράσματα: Η βασικότερη πηγή ενημέρωσης των γυναικών για θέματα μαιευτικής είναι οι επαγγελματίες υγείας. Οι κυριότερες αιτίες της καισαρικής τομής είναι η αποτυχημένη πρόκληση τοκετού, εμβρυϊκή δυσφορία και η λάθος θέση του εμβρύου. Αν και παρουσιάστηκαν υψηλά επίπεδα ικανοποίησης από την παροχή περίθαλψης, η μειοψηφία θα επέλεγε καισαρική τομή στο μέλλον. Ωστόσο, οι γυναίκες που είναι απόλυτα ικανοποιημένες από την παροχή περίθαλψης είναι περισσότερο πιθανόν να επιλέξουν την προγραμματισμένη καισαρική τομή σε μελλοντική εγκυμοσύνη. Η ενημέρωση από αξιόπιστες πηγές για θέματα μαιευτικής και το υψηλότερο επίπεδο μόρφωσης συντελούν στην καλύτερη αναγνώριση των παρεχόμενων υπηρεσιών ιατρικής φροντίδας. Μελλοντικές έρευνες μπορούν να συγκρίνουν τα επίπεδα ικανοποίησης από την παροχή περίθαλψης μεταξύ ιδιωτικών και δημόσιων μονάδων υγείας. Λέξεις κλειδιά: Καισαρική τομή, Αιτίες, Ενημέρωση για μαιευτική, Ικανοποίηση από την παροχή περίθαλψης, Παράγοντες επιρροής.